Inund'ART és una plataforma cultural per a la promoció de la creació, la producció i l'exhibició de propostes artístiques que se centra en les arts visuals dins l'àmbit de l'art contemporani.
Girona, del 31 de maig al 2 de juny de 2019
Els artistes es poden presentar a les següents modalitats:
De les propostes presentades, a més de participar en el Festival inund'Art, se seleccionaran dos artistes per a participar en el Projecte Art Pertot i la Menció Especial d'Art Jove.
A més de la remuneració, es podrà sol·licitar una Residència d'artista per a aquell projecte que requereixi una estada a Girona.
Per a les exposicions d' arts visuals, performance, accions i propostes interdisciplinàries l'organització remunerarà amb 300 € cadascun/na dels/les artistes (en cas de grups amb més de 5 participants, la remuneració es limitarà a 1.250 € en total).
Les instal·lacions i intervencions a l'espai públic tindran un pressupost màxim de 1.250€.
En el cas dels recorreguts sensitius s'haurà d'adjuntar el pressupost, especificant quina part correspon als honoraris d'artista i quina al material fungible.
A l'import a percebre s'hi aplicaran les retencions d'IRPF, Seguretat Social i drets d'autor corresponents segons la legislació vigent.
Cal que ompliu la butlleta d'inscripció que trobareu al web ( www.inundart.org ).
En aquesta butlleta hi haureu d'adjuntar:
- Una breu descripció de l'obra que es presenta: 2 línies en 3a persona
- Una fotografia representativa de l'obra en alta resolució: 300pp.
En cas de ser seleccionat/da, aquesta informació serà la que apareixerà a la programació i al dossier per a programadors.
- El DNI o NIE escanejat de cadascun dels artistes
La butlleta d'inscripció la trobareu a: www.inundart.org
Data límit d'inscripció: 15 de març de 2019
Perquè la proposta sigui valorada per a la seva selecció caldrà entregar tota la documentació específica tal com es determina a les bases.
Tindran prioritat els projectes que compleixin els següents requisits:
- L'organització no es responsabilitza de les necessitats tècniques que no es demanin al dossier que s'entrega amb la inscripció.
- Els/les artistes són responsables de la retirada de tot rastre/residu que la seva obra pugui generar a l'entorn natural i urbà.
- Els artistes es comprometen a deixar l'espai en les mateixes condicions en què se'l van trobar.
- L'ingrés de la remuneració només es farà efectiu quan inund'ART hagi rebut les subvencions atorgades.
- Els artistes realitzaran torns de vigilància durant inund'ART.
- L'organització no es fa càrrec del transport dels artistes ni de les obres.
- La inscripció dóna lloc a la plena acceptació de les bases de la convocatòria.
Se seleccionarà l'obra d'un/a artista resident a Girona i comarques d'entre 18 i 30 anys
La Coordinació Territorial de Joventut de Girona de la Generalitat de Catalunya atorgarà a un/a jove d'entre 18 i 30 anys nascut o resident a les comarques gironines i participant en la modalitat d'arts visuals d'inund'ART 2019, la " Menció especial d'Art Jove ".
Aquesta Menció especial oferirà a l'artista seleccionat/da:
- La possibilitat de rebre assessorament tècnic del projecte i adaptació a l'espai expositiu.
- Remuneració de 1.000€ en concepte d'honoraris, producció i despeses de transport i dietes (amb les corresponents retencions segons la legislació vigent)
- Reservar diversos espais culturals del territori per tal de realitzar una exposició a: Museu de la Mediterrània de Torroella de Montgrí, Sala d'Art Jove de Barcelona i Casa de la Generalitat a Perpinyà.
- A més, gaudirà de la difusió específica com a guanyador/a de la "Menció especial d'Art Jove" d'inund'ART 2019.
- L'adjudicació de la "Menció especial d'Art Jove" requereix que l'artista seleccionat n'accepti els termes i les condicions.
El jurat responsable de la selecció del projecte guanyador estarà conformat per un/a representant d'Inund'art, Marta Vilardell, tècnica de cultura de l'Agència Catalana de Joventut i Mar Serinyà, artista i curadora del Museu de la Mediterrània de Torroella de Montgrí